CELEX: 32015D0025
Language: hr
Date: 2015-07-02 00:00:00
Title: Odluka (EU) 2015/1195 Europske središnje banke od 2. srpnja 2015. o izmjeni Odluke (EU) 2015/298 o privremenoj raspodjeli prihoda Europske središnje banke (ESB/2015/25)

21.7.2015   
            
            
               HR
            
            
               Službeni list Europske unije
            
            
               L 193/133
            
         ODLUKA (EU) 2015/1195 EUROPSKE SREDIŠNJE BANKE
   od 2. srpnja 2015.
   o izmjeni Odluke (EU) 2015/298 o privremenoj raspodjeli prihoda Europske središnje banke (ESB/2015/25)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 33.,
   budući da:
   
               (1)
            
            
               Odluka (EU) 2015/774 Europske središnje banke (ESB/2015/10) (1) uspostavlja program kupnje imovine javnog sektora na sekundarnim tržištima (dalje u tekstu „PSPP”). Potrebno je donijeti odredbe za privremenu raspodjelu prihoda ESB-a od PSPP-a u Odluci (EU) 2015/298 Europske središnje banke (ECB/2014/57) (2).
            
         
               (2)
            
            
               Odluku (EU) 2015/298 (ESB/2014/57) potrebno je stoga na odgovarajući način izmijeniti,
            
         DONIJELO JE OVU ODLUKU
   Članak 1.
   Izmjena
   Članak 1. točka (d) Odluke (EU) 2015/298 (ESB/2014/57) zamjenjuje se sljedećim:
   
      
                  „(d)
               
               
                  ‚Prihod ESB-a od vrijednosnih papira’ znači neto prihod koji je ESB ostvario kupnjom vrijednosnih papira: i. u okviru PTVP-a u skladu s Odlukom ESB/2010/5; ii. u okviru trećeg programa kupnje pokrivenih obveznica (CBPP3) u skladu s Odlukom ESB/2014/40; iii. u okviru programa kupnje vrijednosnih papira osiguranih imovinom (ABSPP) u skladu s Odlukom ESB/2014/45; i iv. u okviru programa kupnje imovine javnog sektora na sekundarnim tržištima (PSPP) u skladu s Odlukom (EU) 2015/774 Europske središnje banke (ESB/2015/10) (3).
               
            
   Članak 2.
   Stupanje na snagu
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Frankfurtu na Majni 2. srpnja 2015.
      
         
            Predsjednik ESB-a
         
         Mario DRAGHI
      
   
   
      (1)  Odluka (EU) 2015/774 Europske središnje banke od 4. ožujka 2015. o programu kupnje vrijednosnih papira javnog sektora na sekundarnim tržištima (ESB/2015/10) (SL L 121, 14.5.2015., str. 20.).
   
      (2)  Odluka (EU) 2015/298 Europske središnje banke od 15. prosinca 2014. o privremenoj raspodjeli prihoda Europske središnje banke (ESB/2014/57) (SL L 53, 25.2.2015., str. 24.).